N á v r h

VLÁDA   SLOVENSKEJ   REPUBLIKY

UZNESENIE

VLÁDY   SLOVENSKEJ   REPUBLIKY

k návrhu zákona o štátnom rozpočte na rok 2002

___________________________________________________________________________

Číslo uznesenia:

Zo dňa:

Číslo materiálu:

Predkladateľ:      ministerka financií

Podnet:               Plán legislatívnych úloh vlády SR na rok 2001 
                            a Plán práce vlády SR na rok 2001

Stupeň utajenia:

Vláda

A.schvaľuje

 A.1. návrh   zákona  o  štátnom   rozpočte   na  rok   2002  s  pripomienkami   prijatými   na rokovaní vlády,

 A.2. návrh  štátneho  rozpočtu  a  návrh  rozpočtov  kapitol  na  rok 2002  /ďalej len "štátny rozpočet"/  vrátane   záväzných   ukazovateľov   obsiahnutých   v   tabuľkovej   časti predloženého materiálu s pripomienkami prijatými na rokovaní vlády,

 A.3. limity počtu zamestnancov, miezd, platov, služobných príjmov a ostatných osobných vyrovnaní v rozpočtových kapitolách uvedené v prílohe č. 1 tohto uznesenia,

  A.4. začatie obstarávania  novozačínaných stavieb v roku 2002 s predpokladanou celkovou 	obstarávacou cenou 100 mil. Sk a viac financovaných formou individuálnych kapitálových výdavkov štátneho rozpočtu podľa menovitého zoznamu uvedeného v prílohe č. 2  tohto uznesenia,

  A.5. systemizáciu colníkov v štátnej službe uvedenú v prílohe č. 3 tohto uznesenia;

B.súhlasí  
 
    B.1. s  vydaním  štátnych  dlhopisov   v  roku  2002  v  súlade s  § 11 ods. 2 návrhu  zákona
           o štátnom rozpočte na rok  2002,

 B.2. s použitím finančných prostriedkov zo štátnych finančných  aktív v zmysle § 49 ods. 3 zákona NR SR č. 303/1995 Z.z. o rozpočtových pravidlách v znení zákona č. 348/1999 Z.z. na  úhradu  záväzkov štátu z minulých  rokov, na splátky  istín zahraničného dlhu a na krytie priebežného schodku štátneho rozpočtu,

 B.3. s použitím finančných prostriedkov zo štátnych finančných aktív v zmysle § 49 ods. 3 zákona NR SR č. 303/1995 Z.z. o rozpočtových pravidlách v znení zákona č. 348/1999 Z.z. na financovanie výdavkov schválených v návrhu štátneho rozpočtu na rok 2002 do výšky príjmov vyplývajúcich z finančných operácií štátu podľa § 54 ods. 1 písm. b/ cit. zákona o rozpočtových pravidlách,

B.4. s vyčlenením časti zdrojov z privatizácie na splatenie štátneho dlhu v roku 2002 v sume do 102 mld Sk a na splatenie záväzkov v roku 2002 vyplývajúcich z prevzatých štátnych záruk vo výške 3 mld Sk,

B.5. s vyčlenením časti zdrojov z privatizácie na úhradu záväzkov vyplývajúcich zo zmlúv o návratných finančných výpomociach uzatvorených medzi dlžníkmi, za ktorých sa realizovali štátne záruky a Ministerstvom financií SR v sume 1,6 mld Sk, /v nadväznosti na bod F.5 uznesenia vlády SR č. 525/2001/,

B.6. s vyčlenením časti zdrojov z privatizácie ešte v roku 2001 na riešenie starých dlhov vo vzťahu k výkonom vo verejnom záujme pre Železničnú osobnú dopravu v sume 2 mld Sk a na krytie istiny štátneho dlhu  v sume 3 mld Sk,

B.7. s vyčlenením časti zdrojov z privatizácie v roku 2002 na riešenie starých dlhov v životnom prostredí v objeme do 2 mld Sk,

B.8. s vyčlenením  časti  zdrojov  z  privatizácie  na  riešenie cenových  rozdielov  pri dodávkach  tepla a teplej úžitkovej vody, ktoré vznikli za roky 1997 a 1998, v sume 689 mil. Sk,

B.9. s vyčlenením časti zdrojov z privatizácie  v roku 2002 na riešenie starých dlhov vo vzťahu k výkonom vo verejnom záujme pre Železničnú osobnú dopravu v sume 2 mld Sk a na úhradu starých dlhov na poistnom do Sociálnej poisťovne do výšky 1,4 mld Sk a Spoločnej zdravotnej poisťovne do výšky 1,0 mld Sk,

B.10.s vyčlenením časti zdrojov z privatizácie na úhradu  záväzkov Štátnemu podpornému fondu pôdohospodárstva a potravinárstva vyplývajúce zo zákona NR SR č. 40/1994 Z.z. o Štátnom podpornom fonde pôdohospodárstva a potravinárstva a Štátnemu fondu zdravia  vyplývajúce zo zákona SNR č. 193/1992 Zb. o Štátnom fonde zdravia v znení zákona NR SR č. 242/1994 Z.z. do 15.septembra 2001;

C.ukladá

   ministerke financií 

   C.1. oznámiť  ministerstvám, ostatným  ústredným  orgánom štátnej správy SR a správcom
          ďalších  rozpočtových  kapitol  záväzné  ukazovatele  podľa  časti A.  tohto  uznesenia,            prípadne ďalšie záväzné ukazovatele v  rámci  schválených  ukazovateľov
           
          do 15 kalendárnych  dní po nadobudnutí účinnosti zákona o štátnom rozpočte

   C.2. oznámiť obciam záväzné limity dotácií na mestskú verejnú dopravu
              
           do 15 kalendárnych dní po nadobudnutí účinnosti zákona o štátnom rozpočte

   C.3. oznámiť  obciam záväzné limity  dotácií na  výkon  samosprávnych  funkcií obcí           
           do  28. februára 2002

   C.4. oznámiť vybraným obciam  výšku dotácií na  dokončovanie objektov  základných škôl            a  ich   technickej  vybavenosti  v   rámci   bývalej  komplexnej   bytovej    výstavby  a            podmienky použitia prostriedkov poskytnutých zo štátneho rozpočtu

            do  31. marca 2002   

   C.5. v rámci  správy  o  plnení   štátneho  rozpočtu za I. polrok  2002   informovať   vládu  o           súhrne  miestnych  rozpočtov  na  rok  2002  schválených obecnými  zastupiteľstvami v           podrobnom členení  príjmov a  výdavkov 

           do 31. augusta 2002

C.6. čerpať v roku 2002 výdavky kryté prevzatým vládnym úverom od Svetovej banky na účely financovania projektu riadenia verejných financií v rozpočtovej kapitole Ministerstva financií SR do sumy 125 mil. Sk

         do 31. decembra 2002

C.7. zabezpečiť v roku 2002 splátky z návratných finančných výpomocí poskytnutých Slovenskej konsolidačnej, a.s. do výšky 4 231 mil. Sk

         priebežne

C.8. vykonať opatrenia, ktoré budú smerovať k predĺženiu lehoty splatnosti a odpusteniu návratnej finančnej výpomoci v sume 1 mld Sk pre Štátny fond trhovej regulácie 

        do 31. decembra 2001

    ministrovi školstva
 
 C.9. v spolupráci  s  ministerkou financií  rozdeliť  finančné  prostriedky  v  zmysle  kritérií schválených   uznesením    vlády  SR č.  413/1999   pre   jednotlivých  investorov    na dokončovanie   objektov   základných  škôl   a   ich   technickej   vybavenosti  v rámci bývalej   komplexnej  bytovej výstavby na rok 2002 a menovitý zoznam obcí a stavieb základných škôl predložiť Ministerstvu financií SR

            do 31. januára 2002   

C.10.v spolupráci  s  ministerkou  financií  rozdeliť  pre  jednotlivých   investorov  finančné prostriedky  štátneho  rozpočtu  získané   na  základe   zákona   SNR   č. 194/1990 Zb. o  lotériách  a  iných   podobných   hrách  v  znení neskorších predpisov v  rozsahu prostriedkov rozpočtovaných v  kapitole   Všeobecnej  pokladničnej  správy na  účely dokončovania objektov základných škôl a ich technickej vybavenosti v rámci  bývalej komplexnej  bytovej  výstavby; návrh na  použitie  prostriedkov štátneho rozpočtu predložiť na rokovanie vlády

	do 28. februára 2002   

    ministrovi práce, sociálnych vecí a rodiny
          
C.11.čerpať v roku 2002 výdavky kryté prevzatým vládnym úverom od Svetovej banky na účely financovania projektu riadenia sociálnych dávok do sumy 350 mil. Sk

         do 31. decembra 2002

   ministrovi dopravy, pôšt a telekomunikácií

C.12.čerpať v roku 2002 výdavky kryté prevzatým vládnym úverom od Európskej investičnej banky na  financovanie projektov ISPA do sumy 260 mil. Sk v rámci limitu na financovanie diaľnic podľa uznesenia vlády SR č. 525/2001

            do 31. decembra 2002

C.13.čerpať v roku 2002 prostriedky z prevzatého vládneho úveru od Európskej investičnej banky na účely financovania 3. projektu Slovensko-európske cesty  do sumy 400 mil. Sk, z prevzatého vládneho úveru od Európskej investičnej banky na účely financovania 4. projektu Slovensko-európske cesty do sumy 500 mil. Sk, z prevzatého úveru od Japonskej banky pre medzinárodnú spoluprácu na účely financovania 3. projektu Slovensko-európske cesty do sumy l 000 mil. Sk a z výnosu štátnych dlhopisov do sumy 6 597,6 mil. Sk

         do 31. decembra 2002

 C.14.zabezpečiť, aby Železnice SR splnili v zmluvne stanovených termínoch svoje záväzky voči Ministerstvu financií SR, Sociálnej poisťovni, zdravotným poisťovniam a Národnému úradu práce

         podľa textu úlohy

 C.15.zabezpečiť, aby Železnice SR splnili v zmluvne stanovených termínoch svoje záväzky voči dodávateľom elektrickej energie

        podľa textu úlohy

   ministrovi kultúry

C.16.čerpať v roku 2002 výdavky kryté z prevzatého vládneho úveru od Rozvojovej banky Rady Európy na účely financovania rozvojových potrieb kultúry  do sumy 75 mil. Sk

         do 31. decembra 2002

   ministrovi zdravotníctva

C.17.čerpať v roku 2002 výdavky kryté z prevzatého vládneho úveru od Rozvojovej banky Rady Európy na účely financovania kapitálových výdavkov v rozpočtovej kapitole Ministerstva zdravotníctva SR do sumy 457 mil. Sk

        do 31. decembra 2002

C.18.z prostriedkov z privatizácie zabezpečiť úhradu záväzkov zdravotníckych zariadení voči Sociálnej poisťovni vo výške 500 mil. Sk a voči Národnému úradu práce vo výške 500 mil. Sk

         do  7 dní po uvoľnení zdrojov

ministrovi životného prostredia

C.19.použiť prostriedky podľa bodu B.7. na splatenie starých dlhov v životnom prostredí

         do 31. decembra 2002

prednostom krajských úradov

C.20.čerpať v roku 2002 výdavky kryté z prevzatého vládneho úveru od Rozvojovej banky Rady Európy na účely financovania infraštruktúry pre domovy sociálnych služieb v pôsobnosti krajských úradov spolu do sumy 213 mil. Sk

        do 31. decembra 2002

 ministrovi školstva
   ministrovi kultúry
   ministrovi zdravotníctva
   ministrovi práce, sociálnych vecí a rodiny
   ministrovi životného prostredia
   vedúcemu Úradu vlády SR
   
 C.21.predkladať  na   rokovanie  vlády   materiály   s   návrhmi   na    použitie  prostriedkov štátneho rozpočtu získaných v  súlade  so  zákonom  SNR č. 194/1990 Zb. o  lotériách a  iných  podobných  hrách v znení neskorších predpisov najviac v rozsahu prostriedkov rozpočtovaných na účely uvedené v tomto zákone  

            do 31. januára 2002 a  do 30. júna 2002

   ministrom
   predsedom ostatných ústredných orgánov štátnej správy SR
   správcom ďalších rozpočtových kapitol

   C.22.predložiť  do   príslušných   výborov  Národnej   rady   Slovenskej  republiky   návrhy            rozpočtov   kapitol   na   rok  2002 v  súlade  s   vládnym   návrhom  zákona o  štátnom 	rozpočte na rok 2002 vrátane programov

            do 15. októbra 2001 

   C.23.rozpísať   zo   schválených   záväzných    ukazovateľov   štátneho   rozpočtu    záväzné            ukazovatele   na   vlastné  rozpočtové   hospodárenie  a  pre  rozpočtové  organizácie a            príspevkové organizácie vo svojej  pôsobnosti
           
            do 14 kalendárnych dní po doručení záväzných ukazovateľov  štátneho rozpočtu

   C.24.predložiť   Ministerstvu   financií   SR   v   elektronickej    forme    podrobný     rozpis            rozpočtových  prostriedkov  rozpočtovej  kapitoly podľa funkčného  a   ekonomického            členenia rozpočtovej klasifikácie platnej pre rok 2002

            do 28. februára 2002    

C.25.nezačínať  bez   predchádzajúceho  súhlasu  Ministerstva  financií  SR  z  kapitálových výdavkov  štátneho   rozpočtu  obstarávanie   stavieb  a   zmien   dokončených stavieb
        s obstarávacími   nákladmi 5,0 mil.  Sk a viac  s    výnimkou  obstarávania   stavieb  z individuálneho   výdavku   na   podporu    podnikateľov  v   agrokomplexe  a   stavieb schválených vládou  v  zmysle  bodu  A.4.  tohto  uznesenia;  súhlas  Ministerstva financií SR sa vyžaduje i   na   začatie   obstarávania   stavieb  a  zmien   dokončených stavieb   financovaných  z  vlastných   alebo   mimorozpočtových   zdrojov    štátnych rozpočtových a štátnych   príspevkových   organizácií,   združenej výstavby  a  stavieb vojenského  charakteru  financovaných  z  bežných  výdavkov  v   súlade  s  § 6  ods. 10  zákona  NR SR č. 303/1995 Z.z. o rozpočtových pravidlách v znení zákona č. 348/1999 Z.z.. Súhlas Ministerstva financií SR, resp. vlády sa nevyžaduje na zabezpečenie stavebného zámeru v zmysle zákona č. 254/1998 Z.z. o verejných prácach a pri stavbách financovaných z európskych fondov, i keď sa na ich finančnom zabezpečení podieľa štátny rozpočet

             priebežne v roku 2002

C.26.nezačínať bez predchádzajúceho súhlasu vlády z kapitálových výdavkov štátneho rozpočtu obstarávanie stavieb a zmien dokončených stavieb, ktorých obstarávacia cena je 100 mil. Sk a viac

             priebežne v roku 2002

 C.27.pri stavbách, u  ktorých v  priebehu  realizácie  skutočná obstarávacia  cena  dosiahne 100 mil. Sk z dôvodu zmien v projektovej dokumentácii a naviac prác z titulu rozšírenia, resp. zmien stavebných objektov, prevádzkových súborov, resp. iných zmien, sa zdôvodnenie zvýšenia ceny predkladá na posúdenie a rozhodnutie vlády 

             priebežne v roku 2002

C.28.súhlas na začatie obstarávania stavieb s obstarávacou cenou nižšou ako 5 mil. Sk udeľovať správcami rozpočtových kapitol s prihliadnutím na celkovú rozostavanosť v rámci kapitoly a jej nezvyšovanie pri dodržaní podmienok, že lehota obstarávania, t.j. lehota od začatia prípravy do ukončenia realizácie stavby neprekročí 12 mesiacov a obstarávacia cena bude stanovená ako maximálna, t.j. neprekročiteľná. Začatie stavieb s obstarávacími nákladmi nižšími ako 5 mil. Sk v kompetencii ústredného orgánu treba oznámiť Ministerstvu financií SR a v rámci aktualizácie zaradiť do Registra investícií Ministerstva financií SR

             priebežne v roku 2002

C.29.aktualizovať údaje Registra investícií Ministerstva financií SR v súlade s Ministerstvom financií SR odsúhlasenými zmenami a rozpočtovými opatreniami ukazovateľov kapitálových výdavkov štátneho rozpočtu, všetkými zmenami ktoré boli vykonané v právomoci správcu rozpočtovej kapitoly a v súlade s pravidlami cenovej regulácie určenými cenovým regulačným výmerom Ministerstva financií SR, v rámci aktualizácie doplniť všetky základné informácie o investičných akciách v rozsahu príslušných formulárov Registra investícií Ministerstva financií SR

             priebežne v roku 2002 po vykonaní rozpočtového opatrenia alebo zmeny vo                            financovaní investičných akcií
   
C.30.v  rámci  aktualizácie   Registra   investícií  Ministerstva financií SR  k   31.12.2002 preradiť z  Registra investícií   dokončené    stavebné   akcie   /v  súlade  so   zákonom č.254/1998 Z.z. o verejných prácach a Smernicou Ministerstva  financií SR č. 89/1999 k  záverečnému  hodnoteniu  dokončených stavieb/ do  Registra dokončených  stavieb

             do 28. februára 2002

C.31.neobstarávať byty s výnimkou obstarávania služobných bytov pre vybrané kategórie zamestnancov v zmysle Programu obstarávania služobných bytov schváleného uznesením vlády SR č. 324 z 11. apríla 2001

           úloha trvalá
              
   C.32.nepredkladať  v  roku 2002 návrhy legislatívnych  predpisov a iných materiálov,  ktoré 	zakladajú  finančné  nároky   na zvýšenie  počtu  zamestnancov a  zvýšenie  výdavkov 	alebo  úbytok  príjmov  schválených v  štátnom rozpočte na rok 2002  s  rozpočtovými 	dôsledkami na štátny rozpočet alebo na iné rozpočty tvoriace verejný rozpočet
   
          do konca roka 2002

 C.33.presadzovať  zámery  vlády   obsiahnuté  v  štátnom  rozpočte  pri  jeho  prerokúvaní v  Národnej rade Slovenskej republiky a jej výboroch

            do schválenia návrhu zákona o štátnom rozpočte

D.splnomocňuje

     ministerku financií

    D.l.v  priebehu  roka  prijať opatrenia  k  záväzným  ukazovateľom   štátneho   rozpočtu  v            rozsahu  podľa   § 3  návrhu  zákona  o  štátnom  rozpočte  na  rok   2002 a  k  počtom            zamestnancov  rozpočtových kapitol uvedených v prílohe č. 1 tohto uznesenia,     
  
    D.2.uvoľňovať  rezervy  a  účelové  prostriedky  schválené v  štátnom  rozpočte v  kapitole            Všeobecnej  pokladničnej správy s výnimkou rezervy vlády,

 D.3.povoliť v odôvodnených prípadoch čerpanie rozpočtových výdavkov inak ako je uvedené v § 14 ods.1 návrhu zákona o štátnom rozpočte na rok 2002;

E.odporúča

    prezidentovi prezídia Fondu národného majetku

 E.1.zabezpečiť z rozpočtu Fondu národného majetku SR na rok 2002 na splatenie štátneho dlhu v roku 2002 sumu najviac do výšky 102 mld Sk a na splatenie záväzkov v roku 2002 vyplývajúcich z prevzatých štátnych záruk sumu 3 mld Sk,

 E.2.zabezpečiť z rozpočtu Fondu národného majetku SR na rok 2002 na úhradu záväzkov vyplývajúcich zo zmlúv o návratných finančných výpomociach uzatvorených medzi dlžníkmi, za ktorých sa realizovali štátne záruky a Ministerstvom financií SR sumu 1,6 mld Sk /v nadväznosti na bod F.5 uznesenia vlády SR č. 525/2001/,
        
 E.3.zabezpečiť z rozpočtu Fondu národného majetku SR ešte v roku 2001 na riešenie starých dlhov vo vzťahu k výkonom vo verejnom záujme pre Železničnú osobnú dopravu sumu 2 mld Sk a na krytie istiny štátneho dlhu  sumu 3 mld Sk,

 E.4.zabezpečiť z rozpočtu Fondu národného majetku SR na rok 2002 na riešenie starých dlhov v životnom prostredí sumu 2 mld Sk,

 E.5.zabezpečiť z Fondu národného majetku SR na rok 2002 na riešenie cenových rozdielov pri dodávkach tepla a teplej úžitkovej vody, ktoré vznikli za roky 1997 a 1998, sumu 689 mil. Sk,

 E.6.zabezpečiť z Fondu národného majetku SR na rok 2002 na riešenie starých dlhov vo vzťahu k výkonom vo verejnom záujme pre Železničnú osobnú dopravu sumu 2 mld Sk a na úhradu starých dlhov na poistnom do Sociálnej poisťovne sumu 1,4 mld Sk a Spoločnej zdravotnej poisťovne sumu 1,0 mld Sk,

E.7.uhradiť do 15. septembra 2001 záväzky Štátnemu podpornému fondu pôdohospodárstva a potravinárstva vyplývajúce zo zákona NR SR č. 40/1994 Z.z. o Štátnom podpornom fonde pôdohospodárstva a potravinárstva a Štátnemu fondu zdravia  vyplývajúce zo zákona SNR č. 193/1992 Zb. o Štátnom fonde zdravia v znení zákona NR SR č. 242/1994 Z.z.;

F.poveruje

     predsedu vlády

  F.l.predložiť  vládny návrh  zákona o  štátnom rozpočte na rok 2002 predsedovi  Národnej  rady  SR na ďalšie ústavné prerokovanie, 

      ministerku financií 

     F.2.uviesť vládny  návrh   zákona  o štátnom  rozpočte na rok 2002  v  Národnej  rade SR,           

     ministra zdravotníctva

 F.3.odôvodniť návrh poistného rozpočtu za systém zdravotného poistenia a jeho vzťahy  na štátny rozpočet v orgánoch Národnej rady SR.

Vykonajú:
                 predseda vlády
                 ministri
                 predsedovia ostatných ústredných orgánov štátnej správy SR
                správcovia ostatných rozpočtových kapitol

Na vedomie:
                  predseda Národnej rady Slovenskej republiky
                  prezident prezídia Fondu národného majetku

L I M I T Y	
počtu zamestnancov, miezd, platov, služobných príjmov a ostatných osobných vyrovnaní 	
v rozpočtových kapitolách	
na rok  2002	
(bez vojenských a bezpečnostných zložiek)	
				
Kapitola	Počet zamestnancov       (osoby)    	610	
	Rozpočtové kapitoly	z toho:
aparáty ústredných
       orgánov
 	Mzdy, platy, služobné príjmy a OOV aparátov ústredných orgánov 
(tis. Sk) 	

a	1	2	3	
Kancelária Národnej rady SR                         /**	643	643	227 221	
Kancelária prezidenta SR                              /**	92	92	25 026	
Úrad vlády SR	598	362	83 606	
Ústavný súd SR                                           /**	72	72	24 274	
Najvyšší súd SR	140	140	56 136	
Generálna prokuratúra SR	1 446	193	54 252	
Najvyšší kontrolný úrad SR                          /**	237	237	63 689	
Ministerstvo zahraničných vecí SR	1 177	1 177	888 396	
Ministerstvo vnútra SR	581	258	50 044	
Ministerstvo spravodlivosti SR	4 622	299	51 302	
Ministerstvo financií SR	12 551	785	198 688	
Ministerstvo pre správu a privatizáciu NM SR	94	94	18 264	
Ministerstvo životného prostredia SR	843	378	75 235	
Ministerstvo školstva SR                              /*	21 425	288	56 850	
Ministerstvo zdravotníctva SR	5 604	260	51 093	
Ministerstvo práce, sociálnych vecí a rodiny SR	1 164	380	75 135	
Ministerstvo kultúry SR	686	183	36 250	
Ministerstvo hospodárstva SR	978	491	177 027	
Ministerstvo pôdohospodárstva SR	3 093	452	87 008	
Ministerstvo výstavby a regionálneho rozvoja SR	245	245	48 727	
Ministerstvo dopravy, pôšt a telekomunikácií SR	6 251	316	62 219	
Úrad geodézie, kartografie a katastra SR	566	66	12 959	
Štatistický úrad SR	1 144	340	64 501	
Úrad pre verejné obstarávanie	111	111	20 091	
Úrad pre finančný trh	82	 	 	
Úrad jadrového dozoru SR	85	85	20 491	
Úrad priemyselného vlastníctva SR	146	146	25 890	
Úrad pre normalizáciu, metrológiu a skúšobníctvo SR	84	68	14 140	
Protimonopolný úrad SR	75	75	14 328	
Všeobecná pokladničná správa	27	 	 	
- z toho: Rada pre vysielanie a retransmisiu 	27	 	 	
Slovenská akadémia vied	2 115	 	 	
Krajský úrad Bratislava	18 428	1 872	296 078	
Krajský úrad Trnava	16 165	1 742	265 306	
Krajský úrad Trenčín	17 353	1 973	304 048	
Krajský úrad Nitra	19 922	1 971	298 968	
Krajský úrad Žilina	20 675	2 351	357 400	
Krajský úrad Banská Bystrica	21 588	2 624	399 285	
Krajský úrad Prešov	24 805	2 700	412 039	
Krajský úrad Košice	23 659	2 411	373 392	
C E L K O M	229 572	25 880	5 289 358	
z toho:   krajské a okresné úrady	162 595	17 644	2 706 516	
				
/*    v počte zamestnancov je uvedený aj orientačný počet zamestnancov vysokých škôl v zmysle uznesenia
       vlády SR č. 1016/1999		
/** orientačný počet zamestnancov				

 	 	 	 	 	 	 	 	 	 Príloha č. 2	 	
 	 	 	 	 	 	 	 	    k uzneseniu vlády SR	 	
 	 	 	 	 	 	 	 	    č.           /2001	 	 	
 	 	 	 	 	 	 	 	 	 	 	 	
     Menovitý zoznam obstarávania novozačínaných stavieb v roku 2002 s predpokladanou obstarávacou	
     cenou nad 100 mil. Sk, financovaných formou individuálnych kapitálových výdavkov zo štátneho rozpočtu.	

 	 	 	 	 	 	 	 	 	 	 	 	
 	 	 	 	 	 	 	 	 	 ( v mil Sk )	 	 	
 	 Kapitola	 	 	 Predpokladaná celková	 	 	 	 Poznámka	 	
 	 Názov stavby	 	 obstarávacia cena	 Objem na rok 2002	 	 	 	 	
 	 Obstarávateľ	 	 z toho zo ŠR	 z toho zo ŠR	 	 	 	 	
 	 	 	 	 	 	 	 	 	 	 	 	
 	 Ministerstvo financií SR	 	 	 	 	 	 	 	 	
 	 1. Cestný hraničný priechod	 	 	 	 	 	 	 	 	
 	     Skalica	 	           199,5	               57,0	 	 	 	 	
 	    Colné riaditeľstvo SR	           199,5	               57,0	 	 	 	 	

 	 2. Daňový úrad Prievidza	              99,8	                4,2	 Prípravná a projekt. dokumentácia	 	
 	    Ústredné daňové riaditeľstvo	              99,8	                4,2	 	 	 	 	

 	 Ministerstvo školstva SR	 	 	 	 	 	 	 	 	
 	 1. Vyučbové priestory ŽU	 	 	 	 	 	 	 	 	
 	     Veľký Diel, časť A I. etapa	             180,6	               40,0	 	 	 	 	
 	     Žilinská univerzita v Žiline	             180,6	               40,0	 	 	 	 	

 	 2. Študentský domov a jedáleň	 	 	 	 	 	 	 	 	
 	     VŠVU Bratislava	             195,0	               10,0	 	 	 	 	
 	     Drotárska ulica	 	             195,0	               10,0	 	 	 	 	
 	    Vysoká škola výtvarných umení	 	 	 	 	 	 	 	 	

 	 3. Študentský domov TU	 	 	 	 	 	 	 	 	
 	     v Trnave	 	              123,0	               10,0	 Prípravná a projekt. dokumentácia	 	
 	     Trnavská univerzita	              123,0	               10,0	 	 	 	 	

 	  4. Rekonštrukcia objektov	              	 	 	 	 Začatie obstarávania prípr. a proj.	 	
 	     Mýtna ul. 28-34, Bratislava	              152,0	                9,1	dokumentácie schválené vládou SR	 	
 	     STU Bratislava	 	              152,0	                9,1	 uznesením č. 805/2000	 	
 	 	 	 	 	 	 	 	 	 	 	 	
 	Ministerstvo práce, soc. vecí a rodiny SR	 	 	 	 	 	 	 	 	
 	 1. Rekonštrukcia obvod. plášťa, výmena	 	 	 	 	 	 	 	 	
 	     okien v administr. budovách, Śpitalska ul.	               155,0	                2,0	 Prípravná a projekt. dokumentácia	 	
 	     MPSVR SR	 	               155,0	                2,0	 	 	 	 	
 	 	 	 	 	 	 	 	 	 	 	 	
 	 Ministerstvo spravodlivosti SR  - ZVJS	 	 	 	 	 	 	 	 	
 	 1. Rekonštrukcia ubytovacej časti	 	 	 	 	 	 	 	 	
 	     ústavu na výkon väzby v Bratislave	              178,0	                1,0	 Prípravná a projekt. dokumentácia	 	
 	    GR ZVJS SR Bratislava	              178,0	                1,0	 	 	 	 	
 	 	 	 	 	 	 	 	 	 	 	 	
 	 Ministerstvo pôdohospodárstva SR	 	 	 	 	 	 	 	 	
 	 1. Prívod vody pre priemyselné parky	              251,0	               69,0	 	 	 	 	
 	     Bratislava-Malacky	              186,0	               50,0	 	 	 	 	
 	     Zs VaK Bratislava	 	 	 	 	 	 	 	 	
 	 	 	 	 	 	 	 	 	 	 	 	
 	 Krajský úrad Bratislava	 	 	 	 	 Začatie obstarávania prípr. a proj.	 	
 	 1. ZŠ Jánošíkova Malacky	               120,0	                40,0	dokumentácie schválené vládou SR	 	
 	    Okresný úrad Malacky	               120,0	                40,0	 uznesením č. 805/2000	 	
 	 	 	 	 	 	 	 	 	 	 	 	
 	 Krajský úrad Trnava	 	 	 	 	 	 	 	 	
 	 1. Rekonštrukcia a dostavba gymnázia 	               150,0	                18,9	 	 	 	 	
 	     v Trnave	 	               150,0	                18,9	 	 	 	 	
 	     Krajský úrad Trnava	 	 	 	 	 	 	 	 	

 	 	 	 	 	 	 	 	 	 	 	Príloha č. 3	 	 	
 	 	 	 	 	 	 	 	 	 	 	k uzneseniu vlády SR	 	
 	 	 	 	 	 	 	 	 	 	 	č.       /2001	 	 	

 	 	 	 	 	 	 	 	 	 	 	 	 	 	
 	 	 	 	 	 	 	 	 	 	 	 	 	 	
 	 	 	             Systemizácia	 	 	 	 	 	 	 	
 	 	 	         colníkov v štátnej službe	 	 	 	 	 	 	
 	 	 	 	         na rok 2002	 	 	 	 	 	 	 	

 	 	 	 	 	 	 	 	 	 	 	 	 	 	
 	 	 	 	 	 	 	 	 	 	 	 	Objem finančných 	
 	 	 	 	P l a t o v á   t r i e d a	 	 	 	  Počet miest	   prostriedkov na	
          Kapitola     	 	 	 	 	 	 	 	 	 	     spolu	  služobné príjmy 	
 	 	1	2	3	4	5	6	7	8	9	 	  v štátnej službe	
 	 	 	 	 	 	 	 	 	 	 	 	      ( v tis. Sk)	
Ministerstvo financií SR	68	398	2135	1155	1051	428	58	10	1	5304	         1027207